gl en gl gl gl gl gl ja gl gl gl gl gl gl gl gl gl gl it gl es gl gl es es gl ja gl gl gl gl cs it de es it es es es gl it es es en es es es es it es es es gl it es es cs es es es es it es es es gl it es es cs es es es es it es es es gl it es es cs es es es es it es es es gl it es es cs es es es es it es es es gl en
Abordaxe -revista anarquista-: Suspendido xuízo a manifestantes contra o desafiuzamento de Aurelia (A Coruña)
skip to main | skip to sidebar
As piratas embarcadas nesta travesía, acordamos deixar este barco en dique seco e a bon abrigo, pero con a "santabárbara" cheiña de pólvora. Arriamos velas, desmontamos mastros, recollimos cañóns e metralla e trasladámonos a un novo navío onde xa ondea a nosa bandeira preta:
Convidámosvos a navegar con nós nesta odisea, e a que nos sigades enviando a vosa munición e compartindo aventuras e luitas. A tal efeito deixamos o noso enderezo de contacto:
Suspendido xuízo a manifestantes contra o desafiuzamento de Aurelia (A Coruña)
Onte xoves, o xulgado número 3 de A coruña suspendía o xuízo contra tres acusados de desobediencia á autoridade durante o intento de desafiuzamento de Aurelia Rey, frustrado o pasado febreiro pola presión popular (noticia neste blog aquí). A falta da que se lles acusa estaría relacionada co feito de que numerosos manifestantes trataron de impedir o acceso dun camión de bombeiros ao portal da afectada, para evitar que estes cortasen a cadea que aseguraba a porta; non obstante a realidade é que os procesados o único que realmente fixeron foi pedir a identificación profesional aos antidisturbios que desaloxaban a empurróns aos activistas (máis información sobre este suceso neste blog aquí).
A vista de onte suspendeuse a petición dos avogados dos acusados, que alegaron indefensión pola denegación das provas solicitadas pola defensa.
Máis de medio cento de persoas, convocadas por Stop Desafiuzamentos, concentráronse primeiro ás portas e logo dentro do edificio dos xulgados; aos que se sumaron tamén outro nutrido grupo de afectados polas preferentes que escolleron a mesma hora e lugar para realizar a súa propia protesta.
O único feito salientable da xornada foi a identificación selectiva de cinco compañeiros durante a protesta. Os antidisturbios esperaron a que estes abandonasen o grupo, reunido nese momento xunto á sala de audiencias, no terceiro piso do xulgado, para identificar primeiro a un e logo a outros catro manifestantes. Ante o balbordo que se montou cando o groso dos congregados se decatou do asunto, e ante as preguntas que algún político que por alí andaba lles fixo aos policías, estes non tiveron empacho en recoñecer que a brigada de información lles pedira a identificación exclusiva desas persoas en concreto por ser "antisistema", e que a identificación do resto non lles interesaba. Obviamente os identificados non realizaran acto ningún que os diferenciase dos demais manifestantes, simplemente que dentro do grupo de "antisitemas" que acudiu á protesta (pois, habendo políticos no asunto, é evidente que outra parte da concorrencia era máis ben "prosistema") algunhas caras aínda non lles eran coñecidas á brigada de información e tiñan que fichalas. Quedou así tamén claro o dobre rasero co que a policía discrimina os "manifestantes de ben" (democráticos e moderados) dos "antisitema" (os que profesan ideas anarquistas e radicais), aínda que polos seus feitos en nada se distinguiran no caso que nos ocupa. A "xustiza" será igual para todos (no marabilloso e "chachipirulístico" mundo das abstraccións), pero os que a defenden e administran dende logo que non a reparten na mesma proporción.
O tribunal xa decidira días atrás non admitir as máis de 60 autoinculpacións que a defensa tratou de incluír no proceso. Entre aqueles que pretenderon autoinculparse encontrábanse algúns políticos locais, cousa profusamente recollida polos medios coruñeses, pero, malia que o nome dalgún deles saía varias veces no sumario, tampouco a eles se lles permitiu incorporarse ao proceso.
A estratexia da autoinculpación decidiuse nas asembleas de Stop Desafiuzamentos non sen certo grao de polémica, posto que algúns sectores dos participantes preferiron absterse de secundala.
Etiquetas: coruña, juizo, protesta
Entrada más reciente Entrada antigua Inicio
Suscribirse a: Enviar comentarios (Atom)
Clica na imaxe para descargar
anarquistas (801) autonomismo obreiro (16) campañas (126) convocatorias (525) ecología (91) entrevista (39) feminismo (27) galiza (596) guerra social (235) historia (30) humor (42) internacional (370) liberación animal (47) musica (23) okupacion (167) reflexion (537) represión (772) solidariedade (289)